במהלך הקרב על הבליטה שהה טיילור בארצות הברית. הדיוויזיה נשלחה להגן על גזרת צומת בסטון ולחמה במה שנודע לימים כמצור על בסטון תחת פיקוד סגנו, אנתוני מקאוליף. פקודיו של טיילור מתחו עליו ביקורת קשה בעקבות זאת אולם קידומו לא נפגע כתוצאה מכך. הוא שב לחזית ופיקד על הדיוויזיה בהמשך קרב הארדנים. לאחר המלחמה מונה למפקד האקדמיה הצבאית של ארצות הברית. בשנת 1949 מונה למפקד כוחות ארצות הברית בברלין ולאחר מכן לחם במלחמת קוריאה. בשנת 1955 שימש ראש מטה צבא ארצות הברית. בשנים 1962–1964 שימש כיושב ראש המטות המשולבים.